Source: https://www.jogiforum.hu/hirek/archivum/2009-11.1.0
Timestamp: 2019-06-16 23:23:56
Document Index: 18658522

Matched Legal Cases: ['bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'bíróság\n', 'bíróság ', 'bíróság ']

20 éve választották meg az első alkotmánybírákat - Ünnepi ülés a Magyar Tudományos Akadémián
Húsz évvel ezelőtt, 1989. november 23-án választották meg az Alkotmánybíróság első öt tagját, ez alkalomból a testület ma délután ünnepi ülést tart a Magyar Tudományos Akadémia dísztermében.
Szabad vasárnap - Benyújtotta törvényjavaslatát a KDNP
Benyújtotta az Országgyűlésnek a szabad vasárnapról szóló törvényjavaslatát a KDNP öt képviselője, akik azt kezdeményezik: a vasárnap ismét valódi általános pihenőnap legyen, és csak azoknak kelljen ilyenkor is dolgozniuk, akiknek a munkájára ténylegesen alapvető társadalmi szükséglet mutatkozik.
Kézikönyv a gyermekjogokról - Könyvbemutató
A gyermekjogokkal kapcsolatos tudnivalókat gyűjti csokorba a Kézikönyv a gyermekjogi egyezmény alkalmazásához címmel megjelent kiadvány, amelyet pénteken mutattak be a fővárosban.
Minden kezdet nehéz - Pályakezdők START-kártyája
Minden kezdet nehéz. Társadalmunk és gazdaságunk dinamikája pedig kitermelte a mind nagyobb publicitást kapó fehérgalléros munkanélküliséget. Cikkünkben leginkább arra keressük a választ, hogy a pályakezdők START-kártyája növeli-e a frissen végzett jogászok elhelyezkedésének esélyeit. Vizsgálódásunk fókuszában elsősorban a 2010. január 1-től hatályos jogszabályi környezet áll.
Hamarosan kizöldülhetnek a házak - Az épületek energiahatékonyságáról szóló 2002. évi irányelv módosításáról
Közel egyéves huzavona után az Európai Parlament és a tagállamok megállapodtak kedden arról, hogy az épületek energiahatékonyságáról szóló 2002. évi irányelv módosításával az új épületek 2021-től kezdődően „közel nulla energiafogyasztók” lesznek.
Az Országgyűlés 2009. június 29-én fogadta el azt a törvényt, amely tartalmazza a társadalombiztosítási nyugdíjrendszerbe történő visszalépés lehetőségét 2009. év végéig. A társadalombiztosítási nyugdíjrendszerbe történő visszalépés lehetősége azon pénztártagok számára nyílik meg 2009. december 31-éig, akik önként váltak a magánnyugdíjpénztár tagjává és 2008. december 31-éig betöltötték 52. életévüket.
Az ÁSZ ellenőrizte a Parlamentet
Befejezte azt az ellenőrzését az ÁSZ (Állami Számvevőszék), amely a Parlament folyamatos működésével, a képviselők és tisztségviselők tevékenységével foglalkozott, valamint az Országgyűlés felügyelete alatt álló intézmények (Országgyűlés Hivatala, Állambiztonsági Szolgálatok Történeti Levéltára) belső kontrolljára irányult.
Tragédiába torkolló otthonszülések - Megkezdődött Geréb Ágnes egyesített büntetőpere
Nyilvános adat a rektorok fizetése
A mai napon, 2009. november 19-én tárgyalta a Fővárosi Bíróság a rektori fizetések nyilvánosságának kérdését. A bíróság a pert kezdeményező Bodoky Tamás újságíró, és az őt képviselő Társaság a Szabadságjogokért (TASZ) jogvédő szervezet javára döntött: az ítélet szerint az egyetemi rektorok fizetése közérdekű, és így nyilvános adat kell hogy legyen.
Társaságok adóellenőrzése V. - Jogorvoslati eszközök a hatósági eljárásban
Az adózó számára a határozatban szereplő előírást tartalmazó döntés nem feltétlenül és nem minden esetben elfogadható. A jogorvoslati rendszer célja, hogy gyors eljárásban segítséget nyújtson ahhoz, hogy a hatósági jogalkalmazás minden körülmények között törvényes legyen.
Európai Bíróság - A késéssel érintett légi járatok utasai jogosultak lehetnek kártalanításra
Korlátlan mobilinternet előfizetés korlátokkal - Összesen 25 milliós GVH-bírság a Pannonnak és a Vodafonnak
Tisztességtelen kereskedelmi gyakorlatot folytatott két távközlési szolgáltató, a Pannon GSM Zrt.és a Vodafone Zrt. – állapította meg a Gazdasági Versenyhivatal (GVH). A két társaság mobilinternetes szolgáltatásait népszerűsítő reklámjaiban intenzív internetezésre bíztatta a fogyasztót, majd a felhívásnak megfelelő magatartást tanúsítókat az adatforgalom lassításával szankcionálta. Emiatt a Pannon 15 millió, a Vodafone pedig 10 millió forint bírságot kapott.
Kormányrendelet a gázkrízisben alkalmazandó szabályokról
A kormány meghatározta többek között a gázkorlátozás forgatókönyvét és a gáztárolás rendjét is. Az év végéig 1,2 milliárd köbméter gázt töltenek a stratégiai tárolókba, ami átlagos téli fogyasztás mellett 45-50 napra biztosítja a gázellátást - közölte Hónig Péter energiaügyi miniszter.
Az emberi méltóság védelmében - Már három parlamenti párt csatlakozott a Lomnici-dokumentumhoz
100 milliós csalás és sikkasztás - Őrizetbe vették a gyanúsított szegedi ügyvédet
Csalással gyanúsít a rendőrség egy szegedi ügyvédet, a férfi, akit a rendőrség őrizetbe vett, mintegy 100 millió forintot vett át ügyfeleitől, a pénzt azonban nem fizette vissza - tájékoztatta a rendőrség az MTI-t csütörtökön.
Bejegyezhető-e védjegyként a "Cannabis" - Érdekes ügyek az Európai Bíróság munkarendjéből
A 2009. november 16-tól 20-ig, valamint a november 23-tól 27-ig tartó munkaheteken többek között a helyi és nem helyi illetőségű cégek megkülönböztetése, a járat jelentős késése vagy törlése esetén az utasoknak nyújtandó segítség és kártérítés, a közösségi védjegyek, valamint az erőfölénnyel való visszaélés kérdéskörökkel kapcsolatos ügyek is terítékre kerülnek az Európai Bíróság munkarendjében.
Újabb fejlemények a korrupció elleni küzdelemben
Magyarország a Transparency International 2009. évi korrupció érzékelési indexe alapján a tavalyi 47. helyhez képest egy helyezést javítva a 46. helyen áll. A Kormány október 26-án nyújtotta be korrupció ellenes tervezetét.
Büntethető lesz a feloszlatott társadalmi szervezet formaruhájának viselése
A módosított kormányrendelet szerint a feloszlatott társadalmi szervezet működésében való részvétel, vagy annak formaruhájának nyilvános viselésére szankcionálható lesz; a módosított szabálysértési rendeletet szerdán hirdetik ki és jövő csütörtökön lép hatályba.
Gondnoksági nyilvántartási rendszer
Naprakész, működőképes gondnoksági nyilvántartási rendszer kialakítását célozza az új polgári törvénykönyvvel (Ptk.) kapcsolatos, a gondnokoltak és gondnokaik, a támogatott személyek és támogatóik, valamint az előzetes jognyilatkozatok nyilvántartásáról szóló törvényjavaslat, amelynek kedden kezdődött meg az általános vitája a parlamentben.
Alkotmányos a szuperbruttó - mondta ki az Alkotmánybíróság
Alkotmányos a szuperbruttósítás, miután ez az adóalap-kiegészítés egy korrekciós tényező - mondta ki az Alkotmánybíróság (Ab) a januárban életbe lépő személyijövedelemadó- (szja)változásokról kedden.
Alkotmányellenes a fővárosi parkolás jelenlegi szabályozása; amennyiben jövő év június 30-ig nem alkotják meg az új, jogállami rendelkezéseket, ingyenessé válik a parkolás Budapesten - mondta ki az Alkotmánybíróság (Ab) kedden.
Nemperes eljárások a nagykorú személyek védelmében - Az új Ptk.-val összefüggő törvényjavaslatról
A gondnok önálló eljárásra való feljogosításának és a támogató kinevezésének szabályait tartalmazza többek között az új polgári törvénykönyvvel (Ptk.) összefüggő, a nagykorú személy döntéshozatalának és jognyilatkozata megtételének segítéséhez kapcsolódó polgári nemperes eljárásokról szóló törvényjavaslat. Az előterjesztés általános vitája kedden kezdődött meg az Országgyűlésben.
Jövőre megszűnik a keresetkorlát azok esetében, akik 2008. január 1-je előtt úgy vonultak nyugdíjba, hogy nem töltötték be az öregségi nyugdíjkorhatárt, miután az Országgyűlés hétfőn elfogadta az ezzel kapcsolatos törvénymódosítást.
A szülőnek járó felmondási védelem gyermeke 3 éves koráig tart, a gyes hosszától függetlenül
A most elfogadott törvényjavaslat több fontos részkérdést szabályoz és számos területen változást hoz a munka világában, ezért egyértelműen pozitív előrelépésnek tartom támogatását – mondta el Simon Gábor szociális és munkaügyi államtitkár azután, hogy az Országgyűlés hétfői ülésén a képviselők megszavazták az egyes munkaügyi tárgyú törvények módosításáról szóló javaslatot.
Szakmai egyeztetésre került sor 2009. november 12-én a Gazdasági Versenyhivatal (GVH) és a Magyar Energia Hivatal (MEH) munkatársai között. Az egyeztetés során a felek kölcsönösen pozitívan értékelték a két hatóság között korábban megkötött együttműködési megállapodás működtetése során szerzett tapasztalatokat.